Document ID: 32008D0663

KOMISIJAS LĒMUMS
(2008. gada 8. augusts),
ar kuru groza Lēmumu 2007/27/EK, ar ko pieņem dažus pārejas posma pasākumus attiecībā uz svaigpiena piegādēm pārstrādes uzņēmumiem un šā svaigpiena pārstrādi Rumānijā, ņemot vērā Eiropas Parlamenta un Padomes Regulas (EK) Nr. 852/2004 un Regulas (EK) Nr. 853/2004 prasības
(izziņots ar dokumenta numuru K(2008) 4215)
(Dokuments attiecas uz EEZ)
(2008/663/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Bulgārijas un Rumānijas Pievienošanās līgumu,
ņemot vērā Bulgārijas un Rumānijas Pievienošanās aktu un jo īpaši tā 42. pantu,
tā kā:
(1)
Komisijas Lēmumā 2007/27/EK (1) ir noteikti to Rumānijas piena pārstrādes uzņēmumu saraksti, kas atbilst Eiropas Parlamenta un Padomes Regulas (EK) Nr. 852/2004 (2) strukturālajām prasībām (“prasībām atbilstoši uzņēmumi”) un kam atļauts saņemt un pārstrādāt svaigpienu, kurš neatbilst Eiropas Parlamenta un Padomes Regulas (EK) Nr. 853/2004 (3) prasībām (“prasībām neatbilstošs piens”).
(2)
Lēmuma 2007/27/EK pielikuma I nodaļā uzskaitīti prasībām atbilstošie uzņēmumi, kuriem ir atļauts saņemt un bez nodalīšanas pārstrādāt prasībām atbilstošu un prasībām neatbilstošu pienu, bet II nodaļā - prasībām atbilstošie uzņēmumi, kuriem ir atļauts saņemt un atsevišķi pārstrādāt prasībām atbilstošu un prasībām neatbilstošu pienu.
(3)
Lēmumā 2007/27/EK grozījumi izdarīti ar Komisijas Lēmumu 2007/557/EK (4) un 2008/452/EK.
(4)
Viens uzņēmums, kurš ir minēts Lēmuma 2007/27/EK pielikuma I nodaļā, ir nolēmis pārstrādāt tikai prasībām atbilstošu svaigpienu. Tāpēc minētais uzņēmums jāsvītro no minētā pielikuma I nodaļas saraksta.
(5)
Turklāt daži piena pārstrādes uzņēmumi tagad atbilst Kopienas tiesību aktu prasībām. Minētie uzņēmumi bez nodalīšanas pārstrādā prasībām atbilstošu un prasībām neatbilstošu pienu, un tie jāpievieno Lēmuma 2007/27/EK pielikuma I nodaļā paredzētajam sarakstam.
(6)
Tāpēc attiecīgi jāgroza Lēmuma 2007/27/EK pielikuma I nodaļa.
(7)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2007/27/EK pielikuma I nodaļu groza saskaņā ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 2008. gada 8. augustā

Labels: 17
7
3
0
18
15